VENDIM 
Nr. 284, datë 29.4.2022 


PËR PËRCAKTIMIN E RREGULLAVE, PROCEDURAVE DHE KRITEREVE 
PËR PAJISJEN ME CERTIFIKATËN E EKSPERTIT NË FUSHËN E PYJEVE DHE 
KULLOTAVE 


Në mbështetje të nenit 100 të Kushtetutës dhe të pikës 5, të nenit 19, të ligjit nr. 5712020, 
“Për pyjet”, me propozimin e ministrit të Turizmit dhe Mjedisit, Këshilli i Ministrave 


VENDOSI: 


I. DISPOZITA TË PËRGJITHSHME 

1. Ky vendim ka për qëllim përcaktimin e rregullave, procedurave dhe kriteteve për pajisjen 
me certifikatë të ekspertëve në fushën e pyjeve dhe kullotave, në përputhje me veprimtaritë që 
kërkojnë shërbimin e ekspertizës profesionale në pyje dhe kullota. 

2. Pajisja me certifikatën e ekspertit në fushën e pyjeve është e detyrueshme për çdo individ, 
që kërkon të ushtrojë ekspertizë profesionale për veprimtari të tilla, si supervizimi, studimi, 
projektimi dhe zbatimi për investimet në pyje dhe kullota në Republikën e Shqipërisë me fonde 
publike e private. 

3. Në kuptim të këtij vendimi, termat e mëposhtëm kanë këto kuptime: 

a) “Aplikim elektronik”, kërkesa e dorëzuar nëpërmjet portalit qeveritar “e-Albania”, për 
pajisjen me certifikatën e ekspertit në fushën e pyjeve dhe dorëzimi i dokumenteve që shoqërojnë 
kërkesën. 

b) “Certifikatë”, dokumenti zyrtar i lëshuar nga ministri përgjegjës për pyjet në përputhje me 
kërkesat e këtij vendimi, pas plotësimit të kritereve të certifikimit. 

c) “Certifikimi i ekspertit në fushën e pyjeve”, ka kuptimin sipas pikës 1, të kreut III, të 
vendimit nr. 538, datë 26.5.2009, të Këshillit të Ministrave, “Për licencat dhe lejet që trajtohen 
nga apo nëpërmjet Qendrës Kombëtare të Licencimit (QKL) dhe disa rregullime të tjera 
nënligjore të përbashkëta”, të ndryshuar. 

ç) “Ekspert i certifikuar”, ka kuptimin e dhënë sipas pikës 13, të nenit 3, të ligjit nr. 
5712020, “Për pyjet”. 

d) “Specialist i mesëm”, individi që ka përfunduar studimet dhe është certifikuar dhe, apo 
diplomuar, referuar përkatësisht niveleve 4 e 5, të Kornizës Shqiptare të Kualifikimeve, miratuar 
me ligjin nr. 10247, datë 4.3.2010, “Për Kornizën Shqiptare të Kualifikimeve”, të ndryshuar, në 
institucionet ofruese të arsimit dhe formimit profesional. 

dh) “Veprimtari”, ka kuptimin e dhënë sipas ligjit nr. 10081, datë 23.2.2009, “Për lejet, 
licencat dhe autorizimet në Republikën e Shqipërisë”, të ndryshuar. 

4, Termat “cikël studimi”, titujt akademikë “Profesor” dhe “Profesor i asociuar”, të përdorur 
në këtë vendim, kanë të njëjtin kuptim me përkufizimet e dhëna në ligjin nr. 8072015, “Për 
arsimin e lartë dhe kërkimin shkencor në institucionet e arsimit të lartë në Republikën e 
Shqipërisë”. 

I. RREGULLAT PËR CERTIFIKIMIN E EKSPERTIT TË PYJEVE DHE 
KULLOTAVE 

1. Certifikimi 1 ekspertit në fushën e pyjeve dhe kullotave kryhet nga struktura përgjegjëse për 
pyjet në ministri, nëpërmjet aplikimit elektronik në portalin qeveritar “e-Albania”. 

2. Kërkuesi aplikon në portalin “e-Albania” për mafrjen e certifikatës si ekspert për ushtrimin e 
veprimtarisë së shërbimeve të ekspertizës profesionale në fushën e pyjeve dhe kullotave. 


3. Shërbimi 1 ekspertizës profesionale në pyje dhe kullota ushtrohet nga eksperti për 
veprimtaritë e mëposhtme: 

a) supervizimin e aktiviteteve të ndryshme në fushën e pyjeve dhe kullotave, mbikëqyrjen, 
kolaudimin dhe certifikimin e veprimtarive të prodhimit apo tregtimit të farave, kalemave e 
fidanëve pyjorë dhe të materialit mbjellës: 

b) hartimin e metodikave, udhëzuesve, manualeve, studimeve thellësisht teknike për 
përdorimin e territorit për zhvillimin e qëndrueshëm të fondit pyjor dhe kullosor dhe vlerësimin 
e peizazhit, biodiversitetit, zonave të mbrojtura dhe parqeve kombëtare, flotës spontane (bimët 
mjekësore, eterovajore e tanifere natytore), faunës së egër, të rrjetit të burimeve gjenetike, 
konservimit të germoplazmës dhe parandalimit të rrezikut të zjarreve, 

c) hartimin e projekteve të tilla, si projekte komplekse të menaxhimit të pellgjeve 
ujëmbledhëse, projekte për hartimin e planeve të mbarështimit të pyjeve, kullotave, flotës dhe 
faunës, për pyllëzimet, fidanishtet, trajtimin e pyjeve me prerje kulturore, të sistemimeve malore, 
përmirësimit të kullotave dhe veprave ujëpitëse në to, të mbritshmërisë, ndërtimin e rrugëve 
autopyjore dhe teleferikëve pyjorë, 

ç) zbatimin e projekteve në fushën e pyjeve, ku përfshihet zbatimi i projekteve të shfrytëzimit, 
të pyllëzimit dhe projektet që dalin në zbatim të objektivave të planit të mbarështimit të pyjeve. 

4, Certifikimi i ekspertit kryhet nga ministria përgjegjëse për pyjet, pas verifikimit të plotësimit 
të kritereve të certifikimit dhe të dokumentacionit përkatës, të përcaktuara sipas këtij vendimi. 
Individët, që kanë dorëzuar kërkesë për certifikim, nuk i nënshtrohen testimit të njohurive për 
maftjen e certifikatës së ekspertit. 

5. Tarifa e aplikimit për pajisjen me certifikatën e ekspertit në pyje është 2 000 (dy mijë) lekë. 
Kjo tarifë depozitohet në llogarinë e ministrisë përgjegjëse për pyjet dhe kullotat, në degën e 
thesarit ose, dhe elektronikisht përmes platformës qeveritare të pagesave elektronike. Të ardhurat 
e përfituara prej tyre derdhen në buxhetin e shtetit. 

6. Certifikata e ekspertit në fushën e pyjeve dhe kullotave miratohet nga ministri përgjegjës 
për pyjet, në përputhje me parashikimin e pikës 5, të nenit 19, të ligjit nr. 5772020, “Për pyjet”. 

7. Lista e ekspertëve të certifikuar sipas shërbimeve të ekspertizës profesionale që ata ofrojnë 
publikohet në faqen zyrtate të ministrisë përgjegjëse për pyjet e kullotat dhe përditësohet çdo 
fillim muaji nga struktura përgjegjëse për pyjet e kullotat në ministri. 

HI. KRITERET PËR PAJISJEN ME CERTIFIKATË 

1. Për pajisjen me certifikatën e ekspertit në fushën e pyjeve e kullotave për veprimtaritë e 
fushës së ekspertizës profesionale, të parashikuara në shkronjat, “a”, “b”, “c” dhe “ç”, të pikës 3, 
të kreut II, të këtij vendimi, kërkuesi duhet të mos ketë qenë i dënuar me burgim për vepra 
penale të kryera me dashje, si dhe duhet të plotësojë një nga kriteret e mëposhtme: 

a) Të ketë fituar titujt akademikë, “Profesor i Asociuar” ose “Profesor” në fushën e pyjeve 
dhe kullotave: ose 

b) Në rast se kërkuesi nuk plotëson kriterin sipas shkronjës “a”, të pikës 1, ai duhet: 

i. të ketë përfunduar ciklin e dytë të studimeve në fushën e pyjeve dhe kullotave, sipas nivelit 7 
të Kornizës Shqiptare të Kualifikimeve, dhe të ketë të paktën 15 vjet eksperiencë në punë në 
fushën e pyjeve dhe kullotave, ose 

ii. të ketë përfunduar ciklin e tretë të studimeve në fushën e pyjeve dhe kullotave, sipas nivelit 
8 të Kornizës Shqiptare të Kualifikimeve, dhe të ketë të paktën 10 (dhjetë) vjet eksperiencë në 
punë në fushën e pyjeve dhe kullotave. 

2. Për pajisjen me certifikatën e ekspertit vetëm për shërbimet e ekspertizës profesionale në 
pyje dhe kullota, të parashikuara në shkronjat “b”, “c” dhe “ç”, të pikës 3, të kreut II, të këtij 
vendimi, kërkuesi duhet të plotësojë në mënyrë kumulative kriteret e mëposhtme: 

a) Të ketë përfunduar studimet në programin e ciklit të tretë të studimeve në fushën e pyjeve 
dhe kullotave, referuar nivelit 8 të Kornizës Shqiptare të Kualifikimeve, dhe të ketë të paktën 3 
(tre) vite eksperiencë në punë në fushën e pyjeve dhe kullotave ose të ketë përfunduar studimet 
në programin e ciklit të dytë të studimeve në fushën e pyjeve dhe kullotave, referuar nivelit 7 të 


Kornizës Shqiptare të Kualifikimeve, dhe të ketë të paktën 7 (shtatë) vite eksperiencë në punë në 
fushën e pyjeve dhe kullotave: 

b) Të mos ketë qenë i dënuar me burgim për vepra penale të kryera me dashje. 

3. Për pajisjen me certifikatën e ekspertit vetëm për veprimtaritë në fushën e shërbimeve të 
ekspertizës profesionale në pyje dhe kullota, të parashikuara në shkronjat “c” dhe “ç”, të pikës 3, 
të kreut II, të këtij vendimi, kërkuesi duhet të plotësojë kriteret e mëposhtme: 

a) të ketë përfunduar studimet në programin e ciklit të parë dhe të dytë të studimeve në 
fushën e pyjeve, referuar përkatësisht niveleve 6 dhe 7, të Kornizës Shqiptate të Kualifikimeve, 

b) të ketë të paktën 5 (pesë) vite eksperiencë në punë në fushën e pyjeve dhe kullotave, 

c) të mos ketë qenë i dënuar me burgim për vepra penale të kryera me dashje. 

4. Për pajisjen me certifikatën e ekspertit vetëm për veprimtarinë e shërbimeve profesionale 
në pyje dhe kullota, të parashikuara në shkronjën “ç”, të pikës 3, të kreut II, të këtij vendimi, 
kërkuesi duhet të plotësojë kriteret e mëposhtme: 

a) të jetë specialist i mesëm për pyjet, sipas përcaktimit të shkronjës “d”, të pikës 3, të kreut I, 
të këtij vendimi, 

b) të ketë të paktën 2 (dy) vite eksperiencë në punë në fushën e pyjeve dhe kullotave: 

c) të mos ketë qenë i dënuar me burgim për vepra penale të kryera me dashje. 

IV. PROCEDURAT PËR PAJISJEN ME CËRRFATË TË EKSPERTIT TË PYJEVE 
DHE SHFUQIZIMIN E CERTIFIKATËS 

1. Kërkuesi aplikon në portalin qeveritar “e-Albania”, duke plotësuar formularin e aplikimit, 1 
cili përmban të dhënat e përcaktuara në lidhjen nr. 1 bashkëlidhur këtij vendimi, me dokumentet 
e mëposhtme: 

a) dokumentin origjinal të skanuar, që provon eksperiencën e punës së kërkuar në fushën e 
pyjeve apo kullotave (librezë pune): 

b) dëshminë e penalitetit, të lëshuar jo më herët se tre muaj nga data e paraqitjes së 
dokumentit, që sigurohet nga punonjësi i institucionit shërbimofrues: 

c) faturën (mandat arkëtimi) që provon se ka paguar tarifën e parashikuar në pikën 5, të kreut 
II, të këtij vendimi, 

ç) dokumentin origjinal të skanuar të titullit të fituar “Profesor” apo “Profesor i Asociuar” në 
fushën e pyjeve dhe kullotave, ose diplomë që provon se ka përfunduar ciklin e dytë ose të tretë 
të studimeve në fushën e pyjeve dhe kullotave, referuar përkatësisht niveleve 7 ose 8, të Kornizës 
Shqiptare të Kualifikimeve, për të gjithë individët që kërkojnë të pajisen me certifikatën e 
ekspeftit në fushën e pyjeve dhe kullotave për veprimtaritë e fushës së ekspertizës profesionale, 
të parashikuara në shkronjat, “a”, “b”, “c” dhe “ç”, të pikës 3, të kreut II, të këtij vendimi, 

d) dokumentin origjinal të skanuar të diplomës, që provon se kërkuesi ka përfunduar studimet 
në programin e ciklit të dytë ose të tretë të studimeve, referuar përkatësisht nivelit 7 ose nivelit 8 
të Kornizës Shqiptare të Kualifikimeve, për të gjithë kërkuesit që aplikojnë për t'u pajisur me 
certifikatën e ekspertit në fushën e pyjeve dhe kullotave vetëm për shërbimet e ekspertizës 
profesionale në pyje dhe kullota, për veprimtaritë e fushës së ekspertizës profesionale, të 
parashikuara në shkronjat “b”, “c” dhe “ç”, të pikës 3, të kreut II, të këtij vendimi, 

dh) dokumentin origjinal të skanuar të diplomës, që provon se kërkuesi ka përfunduar 
studimet në programin e ciklit të parë ose të ciklit të dytë të studimeve, referuar përkatësisht 
niveleve 6 dhe 7, të Kornizës Shqiptare të Kualifikimeve, për të gjithë kërkuesit që aplikojnë për 
t'u pajisur me certifikatën e ekspertit në fushën e pyjeve dhe kullotave për veprimtaritë e fushës 
së ekspertizës profesionale, të parashikuara në shkronjat “c” dhe “ç”, të pikës 3, të kreut II, të 
këtij vendimi, 

e) dokumentin origjinal të skanuar të diplomës së Maturës Shtetëtore Profesionale, e lëshuar 
në përfundim të programit të shkollës së mesme profesionale në profilin “pyje”, referuar 
përkatësisht nivelit IV të Kornizës Shqiptare të Kualifikimeve (KSHK), dheVose certifikatë 
profesionale të niveleve 4 dhe 5, të KSHK-së, që provon se kërkuesi ka përfunduar me sukses 
kualifikimin profesional për pyjet dhe kullotat, për të gjithë kërkuesit që aplikojnë për t'u pajisur 


me certifikatën e ekspertit në fushën e pyjeve dhe kullotave, vetëm për ekspertizën profesionale 
në pyje dhe kullota, për veprimtaritë e fushës së ekspertizës profesionale, të parashikuara në 
shkronjën “ç”, të pikës 3, të kreut II, të këtij vendimi. 

2. Struktura përgjegjëse për pyjet në ministri, brenda 15 ditëve pune nga data e paraqitjes së 
kërkesës, shqyrton kërkesën dhe dokumentacionin e depozituar nga kërkuesi, si dhe verifikon 
nëse dokumentacioni është depozituar i plotë sipas pikës 1, të këtij kreu. 

3. Në rast se gjatë shqyrtimit të dokumentacionit, struktura përgjegjëse për pyjet dhe kullotat 
pranë ministrisë konstaton se dokumentacioni i depozituar sipas pikës 1, të këtij kreu, nuk është i 
plotë apo nuk është sipas formatit të kërkuar, njofton përmes portalit e-Albania kërkuesin, duke 
kërkuar plotësimin e dokumentacionit dhe të metave të konstatuara, brenda 7 (shtatë) ditëve nga 
dita e njoftimit. 

4. Mosplotësimi i dokumentacionit të kërkuar brenda afatit të përcaktuar në pikën 3, të këtij 
kreu, përbën shkak për mospranimin e kërkesës. Kërkuesi njoftohet përmes portalit “e-Albania” 
për arsyet e refuzimit, si dhe për të drejtën e ankimit, në përputhje me legjislacionin në fuqi për 
ankimet administrative. 

5. Struktura përgjegjëse për pyjet dhe kullotat në ministri, nëse vlerëson se dokumentacioni 
është 1 plotë sipas pikës 1, të këtij kreu, dhe plotëson kriteret e përcaktuara në kreun III, brenda 5 
(pesë) ditëve, i përcjell ministrit certifikatën së bashku me argumentet për pajisjen e kërkuesit me 
certifikatë eksperti, sipas veprimtarive në fushën e shërbimit të kërkuar të ekspertizës 
profesionale në pyje dhe kullota. 

6. Ministri miraton kërkesën dhe nënshkruan elektronikisht certifikatën e ekspertit për të 
ushtruar veprimtarinë apo veprimtaritë që përshkruhen në certifikatë, sipas formatit të miratuar 
prej tij. 

7. Struktura përgjegjëse për pyjet dhe kullotat në ministri, në rast se konstaton se dokumentet 
e paraqitura nga eksperti janë të pavërteta apo vihet në dijeni nga strukturat 
monitoruese, kontrolluese inspektuese se eksperti ka shkelur kërkesat e legjislacionit në fuqi për 
pyjet i propozon ministrit, brenda 5 (pesë) ditëve nga konstatimi apo vënia në dijeni, shfuqizimin 
e certifikatës. 

8. Ministri miraton propozimin dhe nënshkruan urdhrin përkatës për shfuqizimin e 
certifikatës së ekspertit. 

9. Struktura përgjegjëse për pyjet dhe kullotat në ministri njofton nëpërmjet portalit qeveritar 
“e-Albania” brenda 3 (tre) ditëve kërkuesin për urdhrin e ministrit me objekt shfuqizimin e 
certifikatës dhe arsyet shfuqizimit, si dhe përditëson regjistrin e ekspertëve të pyjeve, të publikuar 
në faqen zyrtare të ministrisë. 

10. Kërkuesi ka të drejtën e ankimit administrativ për shfuqizimin e certifikatës, në përputhje 
me legjislacionin në fuqi për ankimet administrative. 

V. DISPOZITA TË FUNDIT 

1. Ekspertët e certifikuar në fushën e pyjeve dhe kullotave, përpara hyrjes në fuqi të këtij 
vendimi, brenda 6 (gjashtë) muajve nga data e hyrjes në fuqi të tij, përmes portalit “e-Albania”, 
dorëzojnë certifikatën e ekspertit që disponojnë, së bashku me dokumentacionin që plotëson 
kriteret e përcaktuara në këtë vendim për t'u pajisur me certifikatën e ekspertit sipas formatit të 
miratuar nga ministri, në përputhje me pikën 5, të nenit 19, të ligjit nr. 5772020, “Për pyjet”. 
Procedura për pajisjen me certifikatën e ekspertit është e njëjtë me atë të parashikuar në kreun 
IV, të këtij vendimi. 

2. Ngarkohen Ministria e Turizmit dhe Mjedisit dhe Agjencia Kombëtare e Shoqërisë së 
Informacionit për zbatimin e këtij vendimi. 

Ky vendim hyn në fuqi 15 ditë pas botimit në Fletoren Zyrtare. 


ZËVENDËSKRYEMINISTËR 


Arben Ahmetaj 


Lidhja nr. 1 


Formulatri i kërkesës 
Titanë, IMË caj vien) vnu 


Shkruaj me germa kapitale EMËR MBIEMËR 


Kërkoj të certifikohem si ekspert për të kryer shërbimin e ekspertizës profesionale në pyje dhe 
kullota në veprimtarinë, veprimtaritë, sipas përcaktimeve: 

aj EM supervizimin e aktiviteteve të ndryshme në fushën e pyjeve dhe kullotave, 
mbikëqyrjen, kolaudimin dhe certifikimin e veprimtarive të prodhimit apo tregtimit të farave, 
kalemave e fidanëve pyjor dhe të materialit mbjellës. 

b) hartimin e metodikave, udhëzuesve, manualeve, studime thellësisht teknike për 
përdorimin e territorit, për zhvillimin e qëndrueshëm të fondit pyjor dhe kullosor dhe vlerësimin 
e peizazhit, biodiversitetit, zonat e mbrojtura dhe parqet kombëtate, florën spontane (bimët 
mjekësore, eterovajote e tanifere natyrore), faunën e egër, të rrjetit të burimeve gjenetike, 
konservimit të germoplazmës dhe parandalimit të rrezikut të zjarreve. 

c) E hartimin e projekteve të tilla si, projekte komplekse të menaxhimit të pellgjeve 
ujëmbledhës, projekte për hartimin e planeve të mbatështimit të pyjeve, kullotave, florës dhe 
faunës, për pyllëzimet, fidanishtet, trajtimin e pyjeve me prerje kulturore, të sistemimeve malore, 
përmirësimit të kullotave dhe veprave ujëpitëse në to, të mbritshmërtisë, ndërtimin e rrugëve auto 
pyjore dhe teleferikëve pyjorë. 

ç ËM zbatimin e projekteve në fushën e pyjeve (zbatimi i projekteve të shfrytëzimit, të 
pyllëzimit) dhe të projekteve të tjera që dalin në zbatim të objektivave të planit të mbarështimit të 


pyjeve. 
V.O. (Plotësoni kutinë apo kutitë në krah të fushave që kërkoheni të certifikoheni) 


KUJDESI Kërkesa konsiderohet jo e plotë dhe mund të refuzohet gjatë shqyrtimit nga 
strukturat përkatëse për pyjet në ministri, nëse fushat për të cilat aplikoni për t'u certifikuar, 
nuk janë në përputhje me kriteret ligjore të përcaktuara në këtë vendim. 


Deklaroj se angazhohem të njoh e të zbatoj ligjet dhe aktet nënligjore në fuqi në fushën e 
pyjeve dhe kullotave. 


Deklaroj vërtetësinë e dokumenteve provuese dhe jam në dijeni të gjitha pasojave që mund të 
kemi si rezultat i deklarimeve të rreme apo paraqitjes së dokumenteve të pavërteta. 

Deklaroj se nuk jam i punësuar në tolin e drejtuesit teknik në asnjë subjekt tjetër, përjashtuar 
këtë ku po aplikoj, si dhe nuk jam në marrëdhënie pune në institucione shtetërore, aktiviteti i të 
cilave bie ndesh me ligjin nr. 15272013, datë 30.5.2013, “Për nëpunësin civil”, të ndryshuar dhe 
aktet e tjera ligjore e nënligjore. 


Lista e dokumenteve të paraqitura: (Shëno me “X” në krah të kutisë) 


1. Titujdiploma (dokument origjinal i skanuar në formatin “PDF”) 

a. Profesor BE, 6. Profesor i asociuar I, c. “Diploma e gradës shkencore “naster” TË 
d. Diplomë “Master i shkencave” Ul, e. Diplomë e masterit profesional DË 

f. Diplomë e maturës shtetërore profesionale 

2. Jetëshkrim (CV) personale (në formatin “PDF”) Ci 


3. Libreza e punës (dokument origjinal i skanuar në formatin “PDE”) 
4. Dëshmi penaliteti (dokument origjinal i skanuar në formatin “PDE”) 
5. Fatura (mandat arkëtimi) (dokument origjinal i skanuar në formatin “PDF” në rast se kjo faturë 


depozitohet fizikisht) 


